Zmluva o dielo 
uzatvorená podľa §536 a nasledujúceho Obchodného zákonníka v platnom znení
(ďalej len „zmluva“)

1.	Zmluvné strany

1.1	Objednávateľ:
Obchodné meno:	Mesto Košice, zastúpené primátorom MUDr. Richardom Rašim, PhD., MPH 	
Adresa sídla:	Trieda SNP 48/A	
	040 11 Košice	
IČO:	31275915	
Bankové spojenie:	Prima banka Slovensko a.s.	
Číslo účtu:	SK03 5600 0000 0004 4248 6001        	
Zástupca oprávnený k rokovaniu vo veciach technických:                           	Ing. Gabriela Hajduková, vedúca referátu informatiky     	
		
(ďalej len „objednávateľ“)

1.2     Poskytovateľ:
Obchodné meno:		
Adresa sídla:		
IČO:		
IČ DPH:		
Bankové spojenie:		
Číslo účtu:		
Zastúpený: 		
Zástupca oprávnený k rokovaniu vo veciach obchodných:		
Zástupca oprávnený k rokovaniu vo veciach technických:		
Zapísaný v: 	

(ďalej len „Poskytovateľ“)

(alebo spoločne aj „zmluvné strany“)
2.	Všeobecné zásady
2.1.	Podkladom tejto zmluvy je výsledok verejného obstarávania uskutočneného v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, postupom určeným pre zákazky s nízkou hodnotou a ponuka úspešného uchádzača.
2.2.	Špecializované servisné služby sa týkajú správy, údržby a rozvoja SAN a LAN infraštruktúry objednávateľa s cieľom minimalizácie výpadkov riešení a služieb objednávateľa. Predmetom služieb je riešenie servisných, konzultačných a zmenových požiadaviek objednávateľa, spracovanie a aktualizácia prevádzkovej dokumentácie systému.
2.3.	Poskytovateľ bude pri plnení predmetu zmluvy brať zreteľ na prevádzkové potreby a požiadavky objednávateľa a jednotlivé čiastkové činnosti pri plnení predmetu zmluvy bude vykonávať v úzkej súčinnosti s objednávateľom. Poskytovateľ vynaloží maximálne úsilie, aby docielil najlepší možný výsledok prostredníctvom využitia svojich skúseností a znalostí získaných pri realizovaní podobných projektov.
3.	Predmet zmluvy
3.1.	Predmetom tejto zmluvy sú služby servisu a výkon servisných činností v oblasti hardvéru, a to:  
3.1.1.	výkon pohotovosti počas pracovných dní a nástup na riešenie havarijných stavov SAN a LAN infraštruktúry objednávateľa;
3.1.2.	riešenie havarijných stavov na definovaných prvkoch technologického prostredia SAN a LAN infraštruktúry objednávateľa;
3.1.3.	výkon softvérovej a hardvérovej údržby a servisu SAN a LAN infraštruktúry objednávateľa; 
3.1.4.	výkon konzultačných a poradenských činností v oblasti produktov NetApp a Cisco a integrácia ostatných súvisiacich technologických prostredí objednávateľa;
3.1.5.	priebežné školenia zamestnancov objednávateľa zodpovedných za chod infraštruktúry. Školenia zahŕňajú kontinuálne školenia zamerané na priebežné zlepšovanie schopností administrátorov a školenia na požiadanie, ktoré prehĺbia vedomosti o už používaných produktoch;
3.1.6.	priebežná aktualizácia dokumentácie SAN a LAN infraštruktúry objednávateľa;
3.1.7.	rozvoj SAN a LAN infraštruktúry objednávateľa;
 (ďalej aj „predmet zmluvy“)
3.2.	"SAN a LAN infraštruktúrou objednávateľa" sa pre účel tejto zmluvy rozumie infraštruktúra technologického prostredia, ktorá je tvorená produktmi uvedenými v Prílohe č.2 k zmluve.

4.	Spôsob, miesto a termíny plnenia predmetu zmluvy
4.1.	Poskytovateľ zabezpečí výkon servisných činností podľa článku 3., odsek 3.1.1. až 3.1.7. na základe požiadaviek objednávateľa, v reakčných dobách podľa čl. 4.3. a 4.4. zmluvy. 
4.2.	Definovanie priority servisnej požiadavky: Prioritu servisnej požiadavky určí Objednávateľ, podľa nižšie uvedených pravidiel. 
Priorita A	Ide o kritický incident majúci dopad na poskytovanie služieb objednávateľa, prípadne možno tento dopad predpokladať v krátkom časovom úseku.	
Priorita B	Ide o závažný incident, pri ktorom poskytovanie služieb objednávateľa pokračuje, ale je významne narušená. Riešenie tohto incidentu je nutné s ohľadom na dlhodobú produktivitu práce.	
Priorita C	Incident, ktorý má minimálny dopad na poskytovanie služieb objednávateľa.	

Závažnosť incidentu s požiadavkou na Servisnú činnosť musí byť Objednávateľom explicitne špecifikovaná počas oznámenia požiadavky na servisný zásah. V prípade ak závažnosť incidentu nie je špecifikovaná, predpokladá sa, že je s najnižšou prioritou, teda prioritou „C“.
4.3.	Poskytovateľ sa zaväzuje začať vykonávať servisné činnosti v nasledujúcich lehotách: 

POŽIADAVKA	Príjem požiadavky (maximálna doba)	Zahájenie riešenia (maximálna doba)	
			
		Vzdialene	On-site	
Servisná požiadavka C	okamžite (telefón)	Najneskôr do druhého pracovného dňa	Najneskôr do tretieho pracovného dňa	
	do 4 hodín (primárny poskytovateľov e-mail)			
Servisná požiadavka B	okamžite (telefón)	Najneskôr do nasledujúceho pracovného dňa	Najneskôr do druhého pracovného dňa	
	do 4 hodín (primárny poskytovateľov e-mail)			
Servisná požiadavka A	okamžite (telefón)	Najneskôr do 2 hodín toho istého dňa, pokiaľ bola požiadavka doručená najneskôr o 15:00. 
Pri požiadavkách doručených neskôr bude zahájené riešenie do 10:00 nasledujúceho pracovného dňa.	Najneskôr do konca pracovného dňa, pokiaľ bola požiadavka doručená najneskôr o 12:00. 
Pri požiadavkách doručených neskôr bude zahájené on-site riešenie do 12:00 druhého pracovného dňa.	
	do 2 hodín (primárny poskytovateľov e-mail)			
Zmenová požiadavka	okamžite (telefón)	Najneskôr do šiesteho pracovného dňa	Najneskôr do šiesteho pracovného dňa	
	do 4 hodín (primárny poskytovateľov e-mail)			
Zmenová požiadavka                  (víkendy a sviatky)	okamžite (telefón)	Dohodou	Dohodou	
	do 4 hodín (primárny poskytovateľov e-mail)			
Konzultačná požiadavka	okamžite (telefón)	Najneskôr do nasledujúceho pracovného dňa	Dohodou	
	do 4 hodín (primárny poskytovateľov e-mail)			

4.4.	Za začiatok výkonu servisnej požiadavky podľa bodu 4.3. je považovaný moment, keď poverený pracovník Zhotoviteľa zrealizuje niektorý z nasledujúcich úkonov:
4.4.1.	Príde na miesto poruchy, resp. pripojí sa prostredníctvom vzdialeného prístupu a začne realizovať servisný zásah
4.4.2.	Poskytne pracovníkovi objednávateľa presný návod na odstránenie chyby telefonicky alebo emailom.
4.5.	Zmluvné strany dohodli, že kontaktnými osobami, na strane objednávateľa sú:
Ing. Gabriela Hajduková		tel. číslo: +421 (915) 884142
			e-mail: gabriela.hajdukova@kosice.sk 
Ing. Viktor Fenďa			tel. číslo: +421 (905) 582463
			e-mail: viktor.fenda@kosice.sk 
Ing.  Marián Krešák		tel. číslo: +421 55  (903) 600003
			e-mail: marian.kresak@kosice.sk
	
Kontaktné osoby na strane poskytovateľa:
Email adresa pre doručenie požiadavky na servisný zásah je: .............................................

V prípade potreby komunikovať s konkrétnymi pracovníkmi je možné použiť tieto možnosti:
............ 	tel. číslo: 
	e-mail: 

...........	tel. číslo: 
	e-mail: 

4.6.	Zmenu kontaktných osôb oznamujú zmluvné strany písomne najneskôr v nasledujúci pracovný deň po zmene.
4.7.	Miestom plnenia predmetu zmluvy je:
a) sídlo objednávateľa:	Trieda SNP 48/A, 040 11 Košice
b) on-line vzdialené pripojenie poskytovateľa

5.	Cena a platobné podmienky
5.1.	Ceny uvedené v tomto článku zmluvy sú ceny uvedené bez DPH a sú vzájomne  dohodnuté pri rešpektovaní zákona č. 18/1996 Z. z. o cenách v znení neskorších predpisov a jeho vykonávacej vyhlášky v znení neskorších predpisov.

5.2.	Cena za plnenie predmetu zmluvy podľa bodu 3.1.1. až 3.1.7. v rozsahu podľa Prílohy č.1 k Zmluve je ................ € (slovom .............. Eur) bez DPH a bude uhrádzaná formou mesačného paušálu, t.j. ...............€ (slovom ........... Eur) za mesiac bez DPH.
5.3.	Celkový mesačný rozsah predmetu zmluvy je 2 človekodní, t.j. 16 človekohodín v hodinovej sadzbe podľa bodu 5.5.1. 
5.4.	Nevyčerpané človekohodiny z každého mesiaca sa automaticky prevádzajú v rámci roka do ďalšieho mesiaca. Nespotrebované človekohodiny sa kumulujú a  objednávateľ ich využije na riešenie všetkých typov požiadaviek, vrátane zmenových požiadaviek. Poskytovateľ je povinný tieto požiadavky akceptovať a riešiť v rozsahu podľa príloh tejto zmluvy.

5.5.	Podkladom pre určenie počtu odpracovaných hodín na výkone servisných činností podľa času ich realizácie sú nasledovné hodinové sadzby: 

5.5.1.	od 6:00 hod do 22:00 hod (človekohodina) ... €/hod bez DPH
5.5.2.	od 22:00 hod do 6:00 hod a počas dní pracovného voľna alebo pokoja (človekohodina) ... €/hod bez DPH

V prípade plnenia predmetu zmluvy v časoch podľa bodu 5.5.2 sa počet hodín vynásobí podielom hodinových sadzieb v bodoch 5.5.2 a 5.5.1 a zaokrúhli nahor na celé číslo. Tento podiel nesmie byť vyšší ako 1,5.

5.6.	Poskytovateľ je povinný vystaviť servisné listy za príslušný mesiac, ktoré tvoria prílohu ku faktúre. Servisný list musí obsahovať nasledujúce informácie: 
-	predmet servisu, alebo konzultácie
-	počet odpracovaných hodín v danom mesiaci
-	údaje o tom, kto vykonal servisný zásah a stupeň jeho certifikácie, kedy bol servisný zásah vykonaný (pracovné dni, dni pracovného voľna alebo pokoja)
-	presný popis vykonaných prác
5.7.	Mesačný paušál vrátane DPH fakturuje poskytovateľ vždy za predchádzajúci kalendárny mesiac. V prípade neúplného kalendárneho mesiaca (pri začatí, resp. skončení tejto zmluvy v priebehu daného mesiaca) je poskytovateľ oprávnený fakturovať len alikvotnú časť mesačného paušálu za daný mesiac.  

5.8.	Poskytovateľ vystaví vždy jednu faktúru za mesiac, ktorú je povinný doručiť objednávateľovi do 10. dňa nasledujúceho mesiaca. Ak boli poskytovateľom realizované aj činnosti podľa bodov 3.1.1. až 3.1.7., budú súčasťou faktúry potvrdené servisné listy za príslušný mesiac.

5.9.	Objednávateľ sa zaväzuje zaplatiť dodávateľovi dohodnutú cenu za realizovaný predmet zmluvy, resp. jeho časti na základe faktúry, ktorá nesmie prekročiť výšku mesačného paušálu v zmysle bodu 5.2. V prípade, že doručená faktúra nebude spĺňať náležitosti daňového dokladu, alebo jej súčasťou nebudú servisné listy podľa bodu 5.6. tejto zmluvy, objednávateľ je  oprávnený túto faktúru vrátiť poskytovateľovi na doplnenie, resp. opravu. Lehota splatnosti opravenej, resp. doplnenej faktúry sa počíta odo dňa jej nového doručenia objednávateľovi.

5.10.	Splatnosť faktúr poskytovateľa je 30 (slovom tridsať) dní od ich doručenia objednávateľovi.

6.	Povinnosti zmluvných strán
6.1.	Poskytovateľ sa zaväzuje, že na plnenie  predmetu zmluvy deleguje takých pracovníkov - špecialistov, ktorí svojou odbornosťou a skúsenosťami v oblasti informačných systémov dokážu plnenie  predmetu zmluvy zabezpečiť vo vysokej kvalite. Na požiadanie objednávateľa je poskytovateľ povinný v určenej lehote, ktorá nemôže byť kratšia ako 5 (slovom päť) kalendárnych dní predložiť doklad preukazujúci odbornú spôsobilosť pracovníkov podľa prvej vety, za ktorý zmluvné strany považujú certifikát pracovníka CCNA, CCDA,  alebo NetApp Certified Administrator.
6.2.	Objednávateľ odovzdá poskytovateľovi všetky informácie potrebné pre plnenie predmetu zmluvy na základe jeho predchádzajúcej písomnej požiadavky a zabezpečí prístup pracovníkovi poskytovateľa k prvkom SAN a LAN infraštruktúry. 
6.3.	Pri plnení predmetu zmluvy počas celého časového obdobia trvania zmluvy sa zmluvné strany zaväzujú k úzkej súčinnosti poverených zástupcov objednávateľa, kontaktných osôb, prípadne iných určených zamestnancov objednávateľa a poskytovateľa.

7.	Zodpovednosť za škodu a zmluvná pokuta
7.1.	Zmluvné strany sa dohodli, že objednávateľ má právo na zmluvnú pokutu v nasledovných prípadoch:
7.1.1.	Ak poskytovateľ preukázateľne spôsobí objednávateľovi škodu na informačnom systéme, objednávateľ má právo na zmluvnú pokutu vo výške 166 € (slovom stošesťdesiatšesť Eur) za každý deň nefunkčnosti informačného systému. Toto ustanovenie sa nepoužije v prípade, že poskytovateľ nefunkčnosť informačného systému odstráni na vlastné náklady do 48 hodín od jej vzniku. Zaplatením zmluvnej pokuty nie je dotknutý nárok objednávateľa na náhradu poskytovateľom spôsobenej škody na informačnom systéme a na náhradu ušlého zisku.
7.1.2.	V prípade oneskoreného nástupu na odstránenie havárie podľa čl. 4.3. a čl. 4.4. tejto zmluvy objednávateľ je oprávnený uplatniť si voči poskytovateľovi zmluvnú pokutu vo výške 1% z mesačného paušálu za každú aj začatú hodinu meškania. Uplatnenie tejto zmluvnej sankcie objednávateľ realizuje znížením fakturovanej sumy poskytovateľom o zmluvnú sankciu v nasledujúcom období, prípadne obdobiach po zistenom omeškaní.

7.2.	Zmluvné strany sa dohodli, že poskytovateľ má právo na úrok z omeškania v prípade oneskorenej úhrady fakturovanej sumy objednávateľom vo výške vo výške 0,025 % z fakturovanej sumy za každý aj začatý deň omeškania s úhradou.
8.	Záručné podmienky
8.1.	Poskytovateľ poskytne na ním realizované práce záruku 6 mesiacov za predpokladu, že počas záručnej doby neboli realizované zmeny v predmetnej časti diela.
8.2.	V prípade reklamácie predmetnej časti diela zabezpečí Poskytovateľ opravu predmetnej časti diela na svoje náklady.
8.3.	V prípade neoprávnenej reklamácie má Poskytovateľ právo na fakturáciu zrealizovaných výkonov podľa bodu 5.2. Zmluvy.
9.	Dôvernosť informácií
9.1.	Poskytovateľ sa zaväzuje, že informácie a materiály súvisiace s predmetom zmluvy neposkytne bez súhlasu objednávateľa tretím osobám, s výnimkou tých osôb, ktorým je poskytovateľ povinný poskytnúť tieto informácie podľa osobitných právnych predpisov. 
9.2.	Povinnosti súvisiace s ochranou informácií, týkajúcich sa predmetu zmluvy, je poskytovateľ povinný plniť bez časového obmedzenia a zabezpečiť túto povinnosť aj u osôb, podieľajúcich sa na plnení aj po skončení platnosti tejto zmluvy.
9.3.	Po splnení predmetu zmluvy alebo po odstúpení niektorej zmluvnej strany od zmluvy je poskytovateľ povinný odovzdať objednávateľovi na archívne účely všetky poskytnuté, či v priebehu plnenia vzniknuté materiály a rozmnoženiny. Publikovanie výsledkov súvisiacich s danou zmluvou je možné len po predchádzajúcom písomnom súhlase objednávateľa.
10.	Ochrana osobných údajov
10.1.	Zmluvné strany sa zaväzujú zabezpečiť ochranu osobných údajov podľa zákona č. 122/2013 Z. z. o ochrane osobných údajov a o zmene a doplnení niektorých zákonov, najmä pri spracúvaní osobných údajov jeho poistencov a zmluvných partnerov objednávateľa a vykonávaní akýchkoľvek operácií alebo súboru operácií s týmito osobnými údajmi, napr. ich zhromažďovanie, zaznamenávanie, usporadúvanie, prepracúvanie alebo zmena, vyhľadávanie, prehliadanie, preskupovanie, kombinovanie, premiestňovanie, využívanie, uchovávanie, likvidácia alebo ich prenos.
10.2.	Poskytovateľ týmto vyhlasuje, že bol oboznámený s právami a povinnosťami ustanovenými zákonom č. 122/2013 Z. z. o ochrane osobných údajov a o zmene a doplnení niektorých zákonov, porozumel tomuto poučeniu a zaväzuje sa : 
-	zachovávať mlčanlivosť o osobných údajoch, s ktorými príde do styku pri plnení tejto zmluvy
-	osobné údaje, s ktorými príde do styku pri plnení tejto zmluvy nepoužiť pre vlastnú potrebu a bez predchádzajúceho písomného súhlasu objednávateľa ich nezverejniť ani nikomu neposkytnúť ani nesprístupniť.
10.3.	Poskytovateľ si je vedomý, že povinnosť podľa tohto článku trvá aj po skončení zmluvného vzťahu a je si vedomý právnych následkov a zodpovednosti za porušenie povinností stanovených zákonom o ochrane osobných údajov. 
10.4.	Za porušenie povinností stanovených týmto článkom sa nepovažuje poskytnutie informácií:
-	ktoré sú alebo sa stanú všeobecne a verejne prístupnými inak než porušením ustanovení tejto zmluvy;
-	ktorých oznámenie alebo sprístupnenie vyžadujú platné právne predpisy.

11.	Odstúpenie od zmluvy
11.1.	Zmluvné strany sa dohodli, že od zmluvy môžu odstúpiť pri podstatnom porušení zmluvných dojednaní v týchto prípadoch:
11.1.1	poskytovateľ  je oprávnený odstúpiť od zmluvy v prípade, že objednávateľ je v omeškaní s úhradou dohodnutej ceny, resp. jej časti dlhšie ako 30 (slovom tridsať) dní po splatnosti doručenej faktúry, a ak faktúru neuhradil ani v dodatočnej lehote určenej poskytovateľom
11.1.2	objednávateľ je oprávnený odstúpiť od zmluvy v prípade, že predmet  zmluvy je opakovane, minimálne trikrát plnený s oneskorením a poskytovateľ bol objednávateľom písomne o tomto podstatnom porušení upovedomený
11.1.3	objednávateľ je oprávnený odstúpiť od zmluvy v prípade, že poskytovateľ nepredloží doklad preukazujúci spôsobilosť pracovníka na plnenie predmetu tejto zmluvy na základe jeho písomnej výzvy ani v náhradnej lehote, ktorá nesmie byť kratšia ako 5 (slovom päť) dní. 
11.2.	Odstúpenie od zmluvy musí mať písomnú formu a nadobúda účinnosť okamihom jeho doručenia druhej zmluvnej strane.
11.3.	V prípade zániku tejto zmluvy sa zmluvné strany zaväzujú vysporiadať si svoje vzájomné nároky do 15 (slovom pätnásť) dní odo dňa zániku.
11.4.	Neplnenie predmetu zmluvy, zapríčinené vyššou mocou, nie je dôvodom k odstúpeniu od zmluvy, pokiaľ sa zmluvné strany nedohodnú inak.
11.5.	Zmluvné strany sa dohodli, že za prípady vyššej moci budú považovať živelné pohromy, prírodné katastrofy, štrajky, embargá, administratívne opatrenia štátu a také iné udalosti, ktoré zmluvné strany ani pri najväčšej opatrnosti nemohli predvídať a ktorým pri použití obvyklých prostriedkov nemohli zabrániť a ktoré priamo spôsobili, že zmluvná strana nemohla realizovať povinnosti podľa tejto zmluvy.

12.	Osobitné ustanovenia
12.1.	Pokiaľ v tejto zmluve nie je uvedené inak, všetky oznámenia alebo iná komunikácia podľa alebo v súvislosti s touto zmluvou (ďalej len ,,oznámenie“) musí byť vyhotovená písomne a doručovaná druhej zmluvnej strane prostredníctvom univerzálneho poštového doručovateľa, elektronickou poštou, osobne, alebo faxom na korešpondenčné údaje zmluvných strán uvedené v záhlaví tejto zmluvy. Za deň alebo čas doručenia oznámenia sa považuje:
a)	ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou zmluvnou stranou. oznámenie sa považuje za doručené prijímajúcej zmluvnej strane aj okamihom vrátenia zásielky odosielajúcej zmluvnej strane z dôvodu „adresát neznámy“, „zásielka neprevzatá v odbernej lehote“, „adresát nezastihnutý“, „adresát požiadal o doposielanie“ alebo z akéhokoľvek iného dôvodu.
b)	ak sa doručuje elektronickou poštou, deň alebo čas, kedy bolo odosielajúcej zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou zmluvnou stranou.
c)	ak sa doručuje osobne, deň alebo čas prijatia oznámenia prijímajúcou zmluvnou stranou,
d)	ak sa doručuje faxom, deň alebo čas uvedený na potvrdení vydanom faxovým zariadením odosielajúcej zmluvnej strany o úspešnom prenose faxovej správy prijímajúcej zmluvnej strane.

12.2.	Poskytovateľ je povinný písomne oznamovať objednávateľovi každú zmenu jeho identifikačných údajov uvedených v záhlaví tejto zmluvy, a to v lehote najneskôr 5 dní odo dňa, kedy nastala zmena niektorého z týchto údajov. V prípade, že si poskytovateľ povinnosť podľa tohto bodu zmluvy nesplní, alebo sa dostane do omeškania s jej splnením v čase, kedy mu objednávateľ zašle oznámenie podľa tejto zmluvy, poskytovateľ v celom rozsahu zodpovedá za to, že sa neoboznámil s obsahom oznámenia odosielaného objednávateľom podľa tejto zmluvy a za to, že nastali účinky náhradného doručenia podľa tejto zmluvy.

12.3.	Poskytovateľ nie je oprávnený započítať svoje pohľadávky voči pohľadávkam objednávateľa bez jeho písomného súhlasu. Poskytovateľ je oprávnený postúpiť pohľadávky a iné práva vyplývajúce z tejto zmluvy voči objednávateľovi len po predchádzajúcom písomnom súhlase objednávateľa.

13.	Záverečné ustanovenia
13.1.	Táto zmluva nadobúda platnosť dňom jej podpisu štatutárnymi zástupcami obidvoch zmluvných strán a účinnosť deň nasledujúci po dni jej zverejnenia na webovom sídle objednávateľa (www.kosice.sk).

13.2.	Táto zmluva sa uzatvára na dobu určitú – na 24 kalendárnych mesiacov odo dňa jej účinnosti, alebo do vyčerpania celkovej sumy uvedenej v bode 5.2.

13.3.	Objednávateľ je oprávnený zmluvu kedykoľvek vypovedať bez uvedenia dôvodu; výpovedná doba je tri mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená poskytovateľovi.

13.4.	Zmluva skončí:
a)	uplynutím doby, na ktorú bola uzatvorená,
b)	vyčerpaním celkovej sumy uvedenej v bode 5.2,
c)	pred uplynutím lehoty uvedenej v bode 13.2. dohodou zmluvných strán,
d)	odstúpením od zmluvy podľa čl. 11. tejto zmluvy,
e)	uplynutím výpovednej doby podľa bodu 13.3.
13.5.	Neoddeliteľnou súčasťou tejto zmluvy sú Príloha č.1 – Zoznam riešení a služieb objednávateľa a Príloha č.2 – Zoznam spravovaných produktov Objednávateľa.
13.6.	Zmluvné  strany sa  dohodli,  že  prípadné  spory pri  plnení  tejto zmluvy  budú riešiť vzájomnou dohodou. V prípade, že nedôjde k uzavretiu dohody o sporných otázkach, potom zmluvné strany sa budú riadiť ustanoveniami Obchodného zákonníka a ostatnými súvisiacimi právnymi predpismi platnými v SR.
13.7.	Táto zmluva je vyhotovená v štyroch rovnopisoch, dva rovnopisy sú určené pre každú zmluvnú stranu.
13.8.	Prípadné zmeny alebo doplnky tejto zmluvy budú riešené po vzájomnej dohode formou písomného dodatku k zmluve.
13.9.	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, nebola uzatvorení v tiesni za nápadne nevýhodných podmienok, na dôkaz čoho pripájajú svoje podpisy.

Za objednávateľa:
Mesto Košice	
Za poskytovateľa:
......................................	

...........................................................
     MUDr. Richard Raši, PhD., MPH
                       primátor	

...............................................

V Košiciach dňa:	
V ............................. dňa:	

Príloha 1 Zoznam služieb a riešení

Produkt/HW	Popis	Rozsah zahrnutý v paušále	
Správa diskových polí NetApp	3 ks	Áno	
Riešenie chybových stavov na diskových poliach NetApp 	3 ks	Áno	
Pravidelná kontrola a aktualizácia OS OnTap a firmware HW (BMC, pevné disky, shelf, head)	3 ks	Áno	
Pravidelná kontrola stavu SnapMirror na diskových poliach NetApp 	2 ks	Áno	
Pravidelná kontrola logov na diskových poliach NetApp	3 ks	Áno	
Zmenové požiadavky diskových polí NetApp podľa požiadaviek objednávateľa 	3 ks	Áno	
Správa SAN prepínačov Brocade	2 ks	Áno	
Riešenie chybových stavov na FC prepínačoch Brocade	2 ks	Áno	
Pravidelná kontrola a aktualizácia firmware FC prepínačov Brocade	2 ks	Áno	
Zmenové požiadavky FC prepínačov podľa požiadaviek objednávateľa	2 ks	Áno	
Pravidelná kontrola logov na FC prepínačoch Brocade	2 ks	Áno	
Správa sieťových prepínačov Cisco	8 ks	Áno	
Riešenie chybových stavov na sieťových prepínačoch Cisco	8 ks	Áno	
Pravidelná kontrola logov na prepínačoch Cisco	8 ks	Áno	
Aktualizácia firmware na sieťových prepínačoch Cisco	8 ks	Áno	
Zmenové požiadavky sieťových prepínačov Cisco podľa požiadaviek objednávateľa 	8 ks	Áno	
Profylaxia a prevencia infraštruktúry NetApp		2 hodiny /mesiac	
Profylaxia a prevencia infraštruktúry Cisco		2 hodiny /mesiac	
Poradenstvo pre infraštruktúru NetApp a Cisco		2 hodiny /mesiac	
Školenia správcov objednávateľa v technológiách NetApp a Cisco 		2 hodiny /štvrťrok	
Garantovaný nástup NetApp resp. Cisco certifikovaného pracovníka na odstránenie poruchy	v rámci paušálu	Áno	
Telefonická pomoc pri odstraňovaní problémov so SAN/LAN infraštruktúrou	v rámci paušálu	Áno	

Príloha 2 Zoznam spravovaných produktov

P. č.	Popis	Rozsah správy	Operačný systém/Firmware	Typ konektivity	
1	Diskové pole NetApp FAS 2040 + rozširujúca polica DS 4243	Plný	NetApp OnTap 8.1	Fibre Channel	
2	SAN prepínač Brocade	Plný	Brocade Fabric OS	Fibre Channel	
3	Prepínač CISCO C3750X-48T-L	Plný	c3750e -universalk9-tar.152-1.E1 	Ethernet	
4	Prepínač CISCO WS-C3560X-48T-S	Plný	c3560e-universalk9-tar.152-1.E1 	Ethernet	
5	Prepínač CISCO C2960-48TC-L	Plný	c2960-lanbasek9-tar.122-58.SE2 	Ethernet	
6	Prepínač CISCO WS-C2960G-48TC-L	Plný	c2960-lanbasek9-tar.150-2.SE5 	Ethernet